پرزیدنت رجب طیب اردوغان، قوروجو باشقانی اولدوغو عدالت و قالخینما پارتیسی (آک پارتی)'نه، 33 آی آرا‌دان سونرا یئنی‌دن عضو اولدو.
پرزیدنت‌لیگه نامیزد اولماق اوچون 27 آوقوست 2014-جو ایلده 1. فوق‌ العاده بؤیوک کونگره ایله آک پارتی‌‌یه وداع ائدن پرزیدنت اردوغان، "بئشینجی اوشاغی" اولا‌راق کاراکتریزه ائتدیگی پارتیسینه 979 گون سونرا یئنی‌دن عضو اولا‌راق دؤندو.
بئله‌جه، 16 آوریلده ائدیلن رفراندومو ایله دییش‌دیریلن آنایاسا ماده‌لرین‌دن بیری اولان "پارتی‌لی پرزیدنت" دؤورو ده باشلادی.
عمومی مرکزدکی مراسیمده دانیشان باش ناظیر بینا‌لی ییل‌دیریم، پرزیدنت اردوغانین، 21 می‌ده ائدیله‌جک 3. فوق ا‌لعاده بؤیوک کونگره‌ده، باشقانی اولا‌راق تکلیف ائدیله‌جگینی بیلدیردی.
باش ناظیر ییل‌دیریم،
"بو گون تورک سیاستی و دموکراسیسی اوچون تاریخی بیر گون یاشاییریق. عزیز میللتیمیزین قراری ایله اؤلکه‌نی ایداره ائدن‌لر میللتین و سیاستین اوستونده گؤرمه آنلاییشی آرتیق سونا چاتمیش‌دیر. میللتین آدامی، میللته خیدمتین عنوانی تشکیلاتینا، آک پارتی‌یه، میللتین تصویب ایله بو گون دؤنور." دئیه دانیشدی.
